અમિષા પટેલ પોતાના હોમ પ્રોડક્શન હેઠળ જે પહેલી ફિલ્મ ‘દેશી મેજિક’ની તૈયારી કરી રહી છે તેનું શૂટિંગ પણ પંજાબમાં થયું છે, આ પણ એક સંયોગ હોઇ શકે. આ ઉપરાંત તે સની દેઓલ સાથે ફરી એક વાર ‘ભૈયાજી સુપરહિટ’માં જોવા મળશે. અમિષા અત્યારે પોતાના નવા કામને લઇને ખાસ્સી ઉત્સાહિત છે. તે ખૂબ જ જલદી પટિયાલાયાત્રાની યોજના બનાવી રહી છે. ત્યાં તે પોતાની ટીમને ઓફિશિયલી લોંચ કરશે. અમિષાની કોશિશ છે કે તે ફિલ્મો ઉપરાંત પણ અન્ય ક્ષેત્રોમાં પગપેસારો કરી શકે, કેમ કે તે જાણે છે કે ફિલ્મોમાં હવે તેનું બહુ ભવિષ્ય નથી. •